
PARLAMENTUL  ROMÂNIEI

 CAMERA DEPUTAŢILOR

	          COMISIA JURIDICĂ,

   DE DISCIPLINĂ ŞI IMUNITĂŢI
	
	            Bucureşti, 19 martie 2019
            Nr.4c-13/171/2019
            Plx. 88/2019


A V I Z 

referitor la Propunerea legislativă pentru completarea art.28 din Ordonanţa de urgenţă a Guvernului nr.109/2005 privind transporturile rutiere
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, Propunerea legislativă pentru completarea art.28 din Ordonanţa de urgenţă a Guvernului nr.109/2005 privind transporturile rutiere, trimis cu adresa nr. Plx. 88 din 4 martie 2019, înregistrat la Comisia juridică, de disciplină şi imunităţi sub nr.4c-13/171 din 4 martie 2019.

Conform dispoziţiilor art.75 alin.(1) din Constituţia României, republicată, şi ale art. 92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Propunerea legislativă are ca obiect de reglementare completarea art.28 din Ordonanţa de urgenţă a Guvernului nr.109/2005, cu două noi alineate, respectiv alin.(3) şi (4), în sensul exceptării de la dobândirea licenţei de transport a vehiculelor care se deplasează fără încărcătură între vânzător şi cumpărător sau între proprietar şi utilizator, situaţii pentru care nu trebuie să prezinte documente justificative, precum şi pentru vehiculele deţinute de persoane fizice şi care sunt utilizate la transportul rutier în interes personal.

 În şedinţa din data de 19 martie 2019, potrivit art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat iniţiativa legislativă supusă avizării, expunerea de motive şi au avut în vedere avizul negativ al Consiliului Legislativ transmis cu numărul de înregistrare 1176 din 12 decembrie 2018 şi avizul nefavorabil al Consiliului Economic şi Social.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz negativ iniţiativei legislative.

În raport de obiectul şi conţinutul reglementării, propunerea legislativă face parte din categoria legilor ordinare.

  PREŞEDINTE,    



SECRETAR,

                           Nicuşor HALICI

                    Aida-Cristina CĂRUCERU
Consilier parlamentar, Dragoş Bucur

